Waswe, iu laek for readim disfala article long %% languis?
YesNo
Online Bible
NIU WORLD BIBLE
Waswe, iu laek for readim disfala article long %% languis?
YesNo
1 John 3:1-24
3Dadi hem barava lovem iumi! Hem kolem iumi olketa pikinini bilong hem,* so iumi olketa pikinini bilong hem nao. Dastawe pipol long world no savve long iumi, bikos olketa no savve long hem.2Olketa brata wea mi lovem, distaem iumi olketa pikinini bilong God, bat hem no showimaot long iumi yet evri samting abaotem laef bilong iumi long future. Iumi savve finis, taem hem showaot iumi bae olsem hem, bikos iumi bae barava lukim hem nao.3Eniwan wea garem disfala hope hem mekem hemseleva klin olsem hem tu hem klin.4Eniwan wea gohed for duim sin hem brekem law, so sin hem wei for brekem law.5And tu, iufala savve Jesus, wea hem no garem sin, hem kam for aotem sin bilong iumi.6Eniwan wea gohed for wan mind witim hem, hem no gohed for duim sin. Eniwan wea gohed for duim sin hem no savve long hem and hem no garem faith long hem.7Olketa pikinini bilong mi, no letem eniwan for trikim iufala. Man wea gohed for duim stret samting hem raeteous, olsem Jesus hem raeteous.8Man wea gohed for duim sin hem followim wei bilong Devil, bikos Devil hem sin start kam long taem bifor yet.* Dastawe Son bilong God hem kam, for hem savve finisim evri samting wea Devil hem duim.9Eniwan wea hem pikinini bilong God hem no gohed for duim sin, bikos holy spirit* bilong God hem stap long hem and hem no savve gohed for duim sin bikos hem pikinini bilong God.10Samting wea showimaot sapos man hem pikinini bilong God or hem pikinini bilong Devil, hem olsem: Eniwan wea no gohed for duim stret samting hem no pikinini bilong God. And man wea no lovem brata bilong hem, hem no pikinini bilong God tu.11Tingim datfala message wea iufala herem bifor wea sei iumi mas lovem iumi evriwan.12Iumi mas no olsem Cain wea hem followim wei bilong Devil* and wea hem killim dae brata bilong hem. Why nao hem duim olsem? Bikos brata bilong hem duim olketa gud samting, bat hemseleva duim olketa nogud samting.13Olketa brata, iufala mas no sapraes taem pipol long world heitim iufala.14Iumi savve iumi dae finis, bat distaem iumi laef bak bikos iumi lovem olketa brata. Man wea no lovem olketa brata hem no laef bak.15Eniwan wea heitim brata bilong hem, hem man for killim man dae. Iufala savve finis, eniwan wea killim dae olketa nara man bae no kasem laef olowe.16Iumi savve abaotem love bikos Jesus Christ hem dae* for iumi and iumi mas willing for dae for olketa brata bilong iumi.17Bat sapos man wea garem plande samting hem lukim brata bilong hem needim samting bat hem no laek kaen long hem, datfala man hem nating lovem God.18Olketa pikinini bilong mi, love bilong iumi mas no showaot long samting wea iumi talem nomoa, bat hem mas showaot long samting wea iumi duim and hem mas tru wan.19From diswan bae iumi savve iumi followim olketa tru samting, and bae iumi sure long heart bilong iumi God hem lovem iumi.20And nomata sapos heart bilong iumi mekem iumi feel guilty, God hem savve gud long iumi winim iumiseleva and hem savve long evri samting.21Olketa brata wea mi lovem, sapos heart bilong iumi hem no mekem iumi feel guilty, bae iumi no hol bak for prea long God.22Bae iumi kasem eni samting wea iumi askem long hem bikos iumi obeyim olketa law bilong hem, and iumi duim olketa samting wea hem hapi long hem.23Law bilong hem sei iumi mas garem faith long nem bilong Son bilong hem, Jesus Christ, and iumi mas lovem iumi evriwan olsem Christ hem talem finis.24Man wea obeyim olketa law bilong God, hem gohed for wan mind witim God, and God hem wan mind witim hem. Iumi savve hem gohed for wan mind witim iumi bikos hem givim spirit bilong hem long iumi.
Footnotes
^ 1Jo3:1 Long Greek languis hem sei, “olketa pikinini bilong God.”
^ 1Jo3:8 Long Greek languis diswan minim start kam long taem wea hem againstim God.
eng_Latn kab_Latn lus_Latn fij_Latn eng_Latn kab_Latn zho_Hans tpi_Latn lus_Latn tpi_Latn tpi_Latn